શારદીય નવરાત્રિમાં કરવામાં આવતી વિધિ પ્રમાણે જ ચૈત્રી નવરાત્રિમાં માના પૂજાપાઠ અને આરાધના કરવામાં આવે છે. એવું કહેવાય છે કે ચૈત્ર માસની દરેક પળ શુભ ગણાય છે. વસંત ઋતુની શુભ શરૂઆત સાથે ભારતનાં વિવિધ રાજ્યોમાં નવા વર્ષની ઉજવણી પારંપારિક રીતે કરવામાં આવે છે. બ્રહ્માએ સૃષ્ટિનું સર્જન ચૈત્ર માસના પ્રારંભે જ ર્ક્યું હતું. નવું વર્ષ નવી આશા, નવો ઉત્સાહ ઉમંગ માનવીના દિલમાં લાવે છે.